**RÁMCOVÁ ZMLUVA č. ......**

**o dodaní tovaru**

uzatvorená v zmysle §269 ods. 2 zákona č. 513/1991 Zb. (Obchodný zákonník) v znení neskorších predpisov a § 83 ods. 5 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

##### **„Bitúmenová zmes obaľovaná za tepla“ ( ďalej iba „tovar“ )**

( ďalej iba „Rámcová zmluva“ alebo „Zmluva“ v príslušnom gramatickom tvare )

medzi týmito zmluvnými stranami:

 **Kupujúci : Banskobystrická regionálna správa ciest, a.s.**

 Sídlo : Majerská cesta 94, 974 96 Banská Bystrica

 Právna forma : Akciová spoločnosť, zapísaná v Obchodnom registri Okresného

 súdu B. Bystrica, Oddiel: Sa, Vložka: 909/S

 Zastúpený : Mgr. Ján Havran - predseda predstavenstva

 Mgr. Nikoleta Oktavcová – podpredseda predstavenstva

IČO : 36 836 567

DIČ: 2022451189

IČ DPH : SK2022451189

Bankové spojenie: VÚB a.s., pobočka Banská Bystrica

IBAN: SK82 0200 0000 0021 8394 4256

Telefón/ fax : 048/41 42 761, 048/47 27 365

(ďalej len „**objednávateľ**" alebo „**kupujúci**“ v príslušnom gramatickom tvare)

**Predávajúci č. 1:**

Sídlo:

 Právna forma:

Štatutárny orgán:

IČO:

 DIČ:

 IČ DPH:

 Bankové spojenie:

 Číslo účtu:

 Telefón/fax:

Email:

 Oprávnení konať

vo veciach zmluvy:

**Predávajúci č. n...:**

 (ďalej len **„dodávateľ“** alebo **„predávajúci“** na strane druhej a spolu s objednávateľom /kupujúcim ďalej len „**zmluvné strany**“)

**t a k t o :**

**Preambula**

Táto zmluva je uzavretá na základe verejného obstarávania, ktoré uskutočnil objednávateľ, ako výsledok zadávania zákazky **postupom jednoobálkovej reverznej verejnej súťaže podľa § 66 ods. 7 a § 49 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)** na predmet zákazky **„Bitúmenová zmes obaľovaná za tepla“**  (ďalej iba „verejné obstarávanie“).

**I.**

**Úvodné ustanovenia**

1. Dodávateľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku spôsobilosti po materiálnej, technickej, technologickej i personálnej stránke, na dodanie tovaru v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Dodávateľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Dodávateľa na plnenie titulom ceny dodávaného Tovaru.
3. Dodávateľ je povinný pri plnení predmetu Zmluvy dodržiavať všetky platné a účinné všeobecne záväzné právne predpisy a technické normy Slovenskej republiky a Európskej únie vzťahujúce sa na predmet Zmluvy.
4. Dodávateľ vyhlasuje, že má vlastnú výrobňu obaľovanej zmesi a predložil objednávateľovi najneskôr ku dňu podpisu Zmluvy certifikát výrobku alebo vyhlásenie o zhode výrobku v súlade s technickými špecifikáciami, s ustanoveniami zákona č. 133/2013 Z.z. Zákon o stavebných výrobkoch a o zmene a doplnení niektorých zákonov v znení neskorších predpisov. Uvedený výrobok musí byť v súlade s Katalógovými listami asfaltových zmesí a s nimi súvisiacimi a citovanými normami ( KLAZ 1/2017 – Slovenskej správy ciest ) v plnom rozsahu a musí byť v súlade so znením aktuálne platných noriem STN EN. Dodávateľ vyhlasuje, že v prípade ak nemá vlastnú výrobňu obaľovanej zmesi, predložil objednávateľovi najneskôr ku dňu podpisu Zmluvy zmluvu s certifikovanou výrobňou obaľovanej zmesi (subdodávateľom) spolu s certifikátom výrobku alebo vyhlásením o zhode výrobku v súlade s technickými špecifikáciami, s ustanoveniami zákona č. 133/2013 Z.z. Zákon o stavebných výrobkoch a o zmene a doplnení niektorých zákonov v znení neskorších predpisov.
5. Dodávateľ berie na vedomie, že pri dodaní predmetu Zmluvy prostredníctvom subdodávateľov (ďalej aj iba „subdodávka“) zodpovedá dodávateľ tak, ako keby predmet Zmluvy alebo jeho časť dodával sám. Dodávateľ je povinný oznámiť objednávateľovi akékoľvek zmeny týkajúce sa subdodávok.
6. Dodávateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Zmluvy, v cenovej ponuke vzal do úvahy kompletný rozsah nákladov a cien materiálov, prác, služieb potrebných na splnenie predmetu a tieto zahrnul do ceny za dodanie predmetu Zmluvy.
7. Poradie dodávateľov uvedené v záhlaví tejtu zmluvy je určené na základe výsledku verejnej súťaže a bolo určené na základe vyhodnotenia ponúk, ktoré neboli vylúčené, podľa kritérií určených v oznámení o vyhlásení verejného obstarávania a na základe pravidiel ich uplatnenia určených v súťažných podkladoch. Uvedené poradie má formálny charakter a nemá vplyv na výber hospodárskeho subjektu (dodávateľa), ktorý bude realizovať čiastkové objednávky.

**II**

**Predmet zmluvy**

1. Predávajúci sa zaväzuje počas doby platnosti a účinnosti tejto Zmluvypodľa podmienok dohodnutých v tejto Zmluve, na základe čiastkových Objednávok kupujúceho priebežne **predávať Tovar v rozsahu, kvalite a spôsobom podľa časti B – Opis predmetu zákazky Súťažných podkladov a Prílohy č. 5 tejto Zmluvy:**

**- bitúmenová zmes obaľovaná za teplav nasledovnom členení a predpokladanom množstve (označenie asfaltovej zmesi podľa STN EN 13108-1), za dodržania pravidiel výberu hospodárskeho subjektu (dodávateľa) uvedených v článku VIII tejto Zmluvy:**

**AC 8 O, II 50/70 34 200 t**

**AC 11 O, II 50/70 4 700 t**

**AC 16 L, II 50/70 1 300 t**

**(ďalej iba „Tovar“) a kupujúci sa zaväzuje priebežne v množstvách a kvalitatívnom prevedení uvedených v čiastkových Objednávkach odoberať Tovar, v predpokladanom dennom minimálnom odbere 12 ton Tovaru (2 vozidlá po 6 t), z výrobne predávajúceho, vlastnými dopravnými prostriedkami a na vlastné náklady, pričom minimálny odber na 1 vozidlo v rámci jednotlivých čiastkových plnení (objednávok) je 6 t.**

**Uvedené množstvá sú predpokladané a zahŕňajú celý rozsah predmetu zákazky za obdobie platnosti rámcovej zmluvy. Spôsob výberu predávajúceho (pravidlá výberu hospodárskeho subjektu), ktorý bude plniť jednotlivé zákazky počas trvania rámcovej zmluvy (v súlade s § 83 ods. 5 písm. a) ZVO) sú uvedené v článku VIII tejto Zmluvy.**

1. Kupujúci je povinný riadne a včas objednaný Tovar prevziať spôsobom dohodnutým v Zmluve do svojho výlučného vlastníctva a zaplatiť Kúpnu cenu za podmienok dohodnutých v článku III Zmluvy.
2. Kupujúci nadobudne vlastnícke právo k Tovaru alebo jeho časti po riadnom uhradení Kúpnej ceny príslušnej časti Tovaru. Nebezpečenstvo vzniku škody na Tovare (poškodenie, strata, zničenie) prechádza na Kupujúceho odovzdaním a prevzatím Tovaru na základe Dodacieho listu.

**III**

**Kúpna cena a platobné podmienky**

1. Kúpna cena za Tovar je dohodnutá a stanovená na základe **cenovej ponuky predávajúceho ako uchádzača vo verejnom obstarávaní v Prílohe č. 1 k Zmluve – špecifikácia ceny predmetu Zmluvy (ďalej iba „cena Tovaru“ alebo „Kúpna cena“ )**. Cena Tovaru sa považuje **za cenu maximálnu** a platnú počas celej doby trvania Zmluvy. Cena Tovaru je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za Tovar vrátane všetkých do úvahy prichádzajúcich nákladov najmä nákladov na dopravu Tovaru.
2. Finančný limit tejto rámcovej zmluvy je **2 307 980,00 EUR bez DPH,** platiteľ dane je povinný uplatňovať príslušnú daň v súlade s legislatívou platnou v čase a mieste poskytnutého plnenia**.**
3. Vzhľadom ku skutočnosti, že verejný obstarávateľ potrebuje zabezpečiť/ zachovať technické a kvalitatívne parametre predmetu zákazky, vzdialenosť výrobne/ obaľovacieho centra uchádzača od miesta určenia (vysprávky ciest), môže byť maximálne **do 60,00 km/ do 90 minút** (v súlade s bodom 9.2 TKP 6 <https://www.ssc.sk/files/documents/technicke-predpisy/tkp/tkp_06_2017.pdf>). Uvedená podmienka bude uplatnená pri určení dodávateľa konkrétneho typu bit. zmesi, a to v súlade s pravidlami objednávania uvedenými v časti B – Opis predmetu zákazky, bod 3. Súťažných podkladov a v článku VIII tejto Zmluvy.
4. Predávajúci vyhlasuje a potvrdzuje, že cenová ponuka ním predložená vo verejnom obstarávaní a teda cena Tovaru je úplná, maximálna a záväzná, že v  cene Tovaru sú predávajúcim zahrnuté všetky do úvahy prichádzajúce náklady predávajúceho vynaložené pri dodaní Tovaru odo dňa podpisu Zmluvy až do doby odovzdania Tovaru kupujúcemu.
5. Zmluvné strany sa dohodli, že pre prípad vzniku sporu sa má za to, že Predávajúci získal od Kupujúceho všetky informácie a v ponúknutej cene Tovaru ich zohľadnil. Predávajúci sa nemôže dovolávať zvýšenia ceny Tovaru najmä z dôvodu, že mu neboli známe alebo poskytnuté všetky potrebné informácie a podklady.
6. Tovar bude kupujúcim odoberaný v mieste výrobne predávajúceho priebežne, na základe jednotlivých čiastkových objednávok Kupujúceho v množstve stanovenom Kupujúcim v objednávke. Podkladom pre úhradu časti Kúpnej ceny zodpovedajúcej množstvu odobratého Tovaru na základe čiastkovej objednávky Kupujúceho bude čiastková faktúra **(ďalej aj iba ako „faktúra“ )** vystavená Predávajúcim až po riadnom prevzatí príslušného množstva Tovaru Kupujúcim. Na účely fakturácie sa za deň dodania a prevzatia príslušného množstva Tovaru Kupujúcim považuje deň podpísania dodacieho listu o odovzdaní a prevzatí Tovaru zodpovednou osobou Kupujúceho. **Podmienkou úhrady čiastkovej faktúry je odsúhlasenie dodávaného množstva zodpovednou osobou Kupujúceho na dodacom liste minimálne v rozsahu „meno a priezvisko zodpovednej osoby, „súhlasí“, dátum a podpis zodpovednej osoby.**
7. Splatnosť každej čiastkovej faktúry je 30 dní od dňa doporučeného doručenia faktúry do podateľne Kupujúceho.
8. Zmluvné strany vzájomne dohodli nasledovné podmienky fakturácie:
* platba bude Kupujúcim vykonaná iba **za skutočne dodané množstvo Tovaru**, odsúhlasené Kupujúcim na Dodacom liste vystavenom ku každej Objednávke Tovaru zvlášť, v cene za mernú jednotku tona podľa cenovej ponuky Predávajúceho vo verejnom obstarávaní, výlučne bezhotovostne na bankový účet Predávajúceho uvedený v záhlaví Zmluvy,
* **neoddeliteľnou súčasťou každej čiastkovej faktúry** ( „neoddeliteľná súčasť faktúry“ ) musí byť **a/** Dodací list o odovzdaní a prevzatí Tovaru potvrdený podpísaný oprávnenými zástupcami oboch Zmluvných strán, **b/** Objednávka Kupujúceho, **c/** platný Protokol o skúške dodávaného Tovaru STN EN alebo iná Dokumentácia kvality vyžadovaná v Objednávke Kupujúceho.

9. Ak čiastková faktúra bude vystavená:

* bez predloženia dokladov označených ako „neoddeliteľná súčasť faktúry“ k čiastkovej faktúre alebo,
* v sume nad rámec Predávajúcim predloženej Kúpnej ceny vo verejnom obstarávaní za mernú jedntku 1 tona alebo,

a to čo i len z nedbanlivosti alebo omylu Predávajúceho, alebo ak

* faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov a príslušných všeobecne záväzných právnych predpisov

vo všetkých uvedených prípadoch platí, že faktúra nie je spôsobilá na jej úhradu, Kupujúci nie je v omeškaní s úhradou Kúpnej ceny a je oprávnený vrátiť faktúru Predávajúcemu na doplnenie alebo prepracovanie v lehote do 15 /pätnásť/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry spĺňajúcej všetky kritériá podľa tohto článku Zmluvy.

10. Faktúra sa považuje za zaplatenú dňom pripísania úhrady na účet Predávajúceho.

1. Predávajúci je v prípade omeškania Kupujúceho s úhradou faktúry, oprávnený účtovať Kupujúcemu úroky omeškania vo výške uvedenej v § 369 ods. 2 Obchodného zákonníka.
2. Zmluvné strany sa dohodli, že v prípade porušenia povinnosti Predávajúceho dodať Tovar riadne (v požadovanom druhu, množstve, kvalite a s vlastnosťami vymienenými Kupujúcim) alebo včas (v lehotách podľa jednotlivých čiastkových objednávok Kupujúceho), má Kupujúci právo na zmluvnú pokutu dohodnutú vo výške 20 % z  Kúpnej ceny bez DPH Tovaru uvedenej v čiastkovej objednávke za každé jednotlivé porušenie povinnosti Predávajúceho zvlášť. V prípade nedodania príslušného množstva Tovaru určeného v čiastkovej objednávke Kupujúceho (odmietnutí plnenia predmetu zákazky), má Kupujúci právo na zmluvnú pokutu podľa predchádzajúcej právnej vety a právo Tovar určený v čiastkovej objednávke odobrať od ďalšieho predávajúceho v poradí, podľa výpočtu uvedeného v článku VIII tejto Zmluvy. Každá zmluvná pokuta je splatná v lehote do 7 kalendárnych dní odo dňa doručenia výzvy Kupujúceho na zaplatenie zmluvnej pokuty spolu s faktúrou na zaplatenie zmluvnej pokuty. Predávajúci je povinný zaplatiť zmluvnú pokutu na účet Kupujúceho.
3. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na výšku Kúpnej ceny, charakter a povahu zmluvnou pokutou zabezpečovanej povinnosti Predávajúceho dodávať Tovar v množstve určenom objednávateľom v objednávke (riadne) alebo dodávať Tovar v lehote určenej objednávateľom v objednávke (včas).
4. Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, zákonný úrok z omeškania ani na náhradu vzniknutej škody. Zaplatenie zmluvnej pokuty Predávajúcim nezbavuje Predávajúceho povinnosti dodať Tovar alebo jeho časť.

IV

**Objednávka Tovaru, Dodacie podmienky, Odovzdanie a prevzatie Tovaru**

1. Zmluvné strany určujú v Prílohe č. 4 zodpovedné osoby oprávnené konať za Kupujúceho a Predávajúceho č.1 až č. n v rozsahu práv a povinností podľa článku IV Zmluvy takto:
2. Zmluvné strany sa dohodli, že Tovar bude Predávajúci **dodávať priebežne, vždy**:
* na základe Objednávky Kupujúceho ( spôsob plnenia )
* na miesto dodania určené v článku II. Zmluvy ( miesto plnenia ) a
* najneskôr do 08.00 hod. nasledujúceho pracovného dňa odo dňa doručenia objednávky Predávajúcemu, ak z Objednávky nevyplýva iná lehota dodania Tovaru ( lehota plnenia).
1. Objednávka musí byť vyhotovená v písomnej forme, musí obsahovať
* presné označenie a množstvo Tovaru v t, ktoré sa má dodať,
* lehotu dodania,
* musí byť vystavená zodpovednou osobou Kupujúceho, dátumovaná a podpísaná zodpovednou osobou Kupujúceho.
1. Objednávka musí byť doručená Predávajúcemu včas, tzn.: vopred, aspoň 24 hodín pred požadovaným dodaním Tovaru, na mailovú adresu zodpovednej osoby Predávajúceho najneskôr do 12.00 hod. pracovného dňa predchádzajúceho pracovnému dňu, v ktorom sa má Tovar dodať. **Ak Kupujúci nedoručí Objednávku včas, podľa podmienok predchádzajúcej právnej vety, Predávajúci nie je v omeškaní s dodaním Tovaru a Tovar sa považuje za dodaný včas, ak bude Predávajúcim dodaný do 12.00 hod. nasledujúceho dňa.**
2. **Včasnosť doručenia objednávky je povinný preukázať Kupujúci. Za dôkaz preukazujúci dodržanie lehoty na doručenie objednávky včas postačuje aj potvrdenie Kupujúceho (odosielateľa elektronickej pošty) o odoslaní Objednávky na mailovú adresu zodpovednej osoby Predávajúceho, ak je z obsahu potvrdenia zrejmé, že Objednávka bola odoslaná do 12.00 hod. príslušného dňa, aj keď sa Predávajúci o tom z akéhokoľvek dôvodu nedozvedel.**
3. Pri zmene alebo zrušení Objednávky dodávky Tovaru je Kupujúci povinný postupovať včas, podľa ods. 4, 5 tohto článku Zmluvy.
4. O dodávanom množstve Tovaru na základe čiastkových Objednávok musí byť vyhotovený Dodací list ku každej Objednávke zvlášť. Za deň dodania Tovaru sa považuje dátum a čas uvedený v Dodacom liste podpísanom zodpovednou osobou Kupujúceho.
5. Každý Dodací list musí obsahovať presný opis a označenie dodaného druhu a množstva Tovaru.
6. Kupujúci prevezme Tovar ak Tovar zodpovedá vlastnostiam vymieneným Kupujúcim v Zmluve, kvantitatívnym a kvalitatívnym požiadavkám kladeným na Tovar v Zmluve a tieto vlastnosti a požiadavky sú Predávajúcim preukázané Dokumentáciou požadovanou v zmysle Zmluvy. **Podpisom zodpovednej osoby Kupujúceho na Dodacom liste s poznámkou „súhlasí“ sa považuje príslušná časť Tovaru za odovzdanú a prevzatú.**
7. Po dobu plánovanej zimnej odstávky obaľovacej súpravy (cca. v období od 01.12. do 15.03. vrátane), ktorú predávajúci oznámi kupujúcemu minimálne 15 pracovných dní pred uskutočnením samotnej odstávky, si predávajúci vyhradzuje právo nedodávať kupujúcemu požadovanú asfaltovú zmes.

V

Zodpovednosť Predávajúceho a Záruka za akosť

1. Predávajúci sa zaväzuje, že dodá Tovar v druhu, množstve, akosti a v kvalitatívnom prevedení podľa podmienok dohodnutých v tejto Zmluve a v zmysle záväzných predpisov SR a EÚ. Dodávateľ zodpovedá za to, že Tovar je vyrobený a dodaný v kvalite podľa požiadaviek článku II Zmluvy a že tieto vlastnosti a kvality bude mať i počas plynutia záručnej doby.
2. Predávajúci zodpovedá za vady, ktoré má Tovar alebo ktorákoľvek jeho časť v čase jeho riadneho odovzdania a prevzatia Kupujúcim (keď prechádza nebezpečenstvo škody na Tovare na Kupujúceho) aj keď sa vada stane zjavnou neskôr. Povinnosti Predávajúceho vyplývajúce zo záruky za akosť Tovaru tým nie sú dotknuté. Predávajúci zároveň zodpovedá za akékoľvek vady, ktoré vzniknú po prechode nebezpečenstva škody na Tovare na Kupujúceho, ak boli spôsobené porušením povinnosti Predávajúceho.
3. Na dodávaný Tovar poskytuje Predávajúci záruku za akosť v dĺžke 24 mesiacov.
4. Záruka začína plynúť odo dňa prevzatia Tovaru Kupujúcim (od dátumu podpisu Dodacieho listu o odovzdaní a prevzatí Tovaru zodpovednou osobou Objednávateľa). Pre nároky z vád Tovaru sa použijú ust. § 436a nasl. Obchodného zákonníka, ak v Zmluve nie je uvedené inak.
5. Počas záručnej doby má Kupujúci právo požadovať a Predávajúci povinnosť dodať náhradný Tovar za vadný Tovar, dodať chýbajúce množstvo Tovaru alebo požadovať zľavu z Kúpnej ceny.
6. Oznámenie vád (reklamácia) musí byť u Predávajúceho vykonané písomne, pričom vada musí byť dostatočne a zrozumiteľne špecifikovaná a Kupujúci v Oznámení zároveň uvedie voľbu medzi nárokmi podľa ods. 5 tohto článku Zmluvy. Predávajúci je povinný reklamáciu vybaviť v lehote do 14 dní odo dňa oznámenia vád (reklamácie).
7. V prípade, že Kupujúcemu vznikne škoda v dôsledku porušenia zákonných alebo zmluvných povinností Predávajúcim, je Predávajúci povinný takto vzniknutú škodu v plnom rozsahu Kupujúcemu nahradiť.
8. Ak v Zmluve nie je uvedené inak, v prípade reklamácií Tovaru sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.

**VI**

**Zmena záväzkov zmluvných strán**

1. Zmluvné strany sa zaväzujú, že pristúpia na zmenu záväz­ku/ov v prípadoch, ak sa po uzavretí Zmluvy zmenia východiskové okolnosti rozhodujúce pre uzatvorenie Zmluvy, alebo vzniknú nové požiadavky Kupujúceho alebo Predávajúceho alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v tejto Zmluve, za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so ZVO.
2. Všetky oznámenia, výzvy, požiadavky a iná korešpondencia podľa tejto Zmluvy budú medzi zmluvnými stranami doručené v písomnej forme osobne, mailom alebo listami doručenými doporučenou zásielkou na adresu uvedenú v záhlaví tejto Zmluvy. Odosielateľ akejkoľvek písomnej správy môže požadovať písomné potvrdenie príjemcu.

**VII**

**Trvanie a Zánik zmluvy**

1. Zmluva sa uzatvára **na dobu určitú, na 24 mesiacov odo dňa účinnosti Zmluvy**.
2. Zmluva zaniká:
3. odstúpením od zmluvy pre podstatné porušenie zmluvných podmienok. V prípade podstatného porušenia zmluvných podmienok môže zmluvná strana od Zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, zmluvná strana môže odstúpiť od zmluvy len v prípade, ak je určená dodatočná lehota na splnenie povinnosti/záväzku a druhá zmluvná strana svoju povinnosť/záväzok v tejto lehote nesplní,
4. uplynutím lehoty, na ktorú bola uzavretá,
5. vyčerpaním limitu zmluvy uvedeného v článku III bod 2 tejto zmluvy,
6. dohodou.
7. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady Tovaru, iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
8. Odstúpením od zmluvy zmluva zaniká, okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany. V prípade pochybnosti sa má za to, že odstúpenie od zmluvy je účinné na tretí deň po odoslaní oznámenia o odstúpení od zmluvy.
9. V prípade odstúpenia od zmluvy z dôvodu porušenia povinnosti predávajúceho má kupujúci nárok na náhradu škody spôsobenej najmä omeškaním dodania Tovaru oproti termínu uvedeného v Objednávke a na náhradu nákladov, oprávnených výdavkov a strát vzniknutých z dôvodov odstúpenia od Zmluvy.
10. Zmluva sa ukončí aj na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:
* vyhotovenie Dohody o ukončení zmluvy v listinnej forme,
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.
1. Po uzavretí Zmluvy je Kupujúci, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:

a/ Predávajúci je v omeškaní s riadnym dodaním ktorejkoľvek časti Tovaru viac ako 5 pracovných dní,

b/ Predávajúci pri plnení predmetu tejto Zmluvy konal v rozpore s niektorým so všeobecne záväzných právnych predpisov. Konaním sa pre účely tohto písm. b/ ods. 7 článku VII Zmluvy rozumie aj nekonanie alebo opomenutie konania, na ktoré bol Predávajúci povinný.

c/ Predávajúci stratil oprávnenie na podnikanie vzťahujúce sa k predmetu tejto Zmluvy,

d/ voči Predávajúcemu sa vedie konkurzné konanie, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči Predávajúcemu bol podaný návrh alebo sa vedie exekučné konanie alebo ak Predávajúci vstúpil do likvidácie; alebo

e/ ak ktorékoľvek vyhlásenie/prehlásenie/záväzok zhotoviteľa uvedené v tejto Zmluve je nepravdivé ku dňu uzatvorenia Zmluvy alebo sa takým stane počas plnenia predmetu Zmluvy.

1. **Predávajúci je povinný ihneď informovať Kupujúceho o skutočnostiach podľa písm. c/, d/ ods. 7 tohto článku, inak má Kupujúci právo na uplatnenie zmluvnej pokuty vo výške 5 000 € slovom (päťtisíc EUR).**
2. Predávajúci je oprávnený odstúpiť od Zmluvy v prípade, ak Kupujúci podstatným spôsobom poruší Zmluvu. Podstatným porušením tejto Zmluvy zo strany Kupujúceho je

a/ omeškanie so zaplatením Kúpnej ceny o viac ako 30 dní, pričom Tovar Kupujúci prevzal podľa podmienok v tejto Zmluve, alebo

b/ preukázateľné neposkytnutie súčinnosti Kupujúceho podľa podmienok v Zmluve za účelom splnenia predmetu a účelu Zmluvy.

**VIII**

**Spôsob výberu dodávateľa (pravidlá výberu hospodárskeho subjektu), ktorý bude plniť jednotlivé zákazky počas trvania rámcovej zmluvy (v súlade s § 83 ods. 5 písm. a) ZVO).**

1.Vzhľadom ku skutočnosti, že kupujúci potrebuje zabezpečiť/ zachovať technické a kvalitatívne parametre predmetu zákazky (bitúmenových zmesí), vzdialenosť výrobne/ obaľovacieho centra dodávateľa od miesta určenia (stavby), môže byť maximálne **do 60,00 km/ do 90 minút** od miesta určenia (vysprávky ciest) (v súlade s bodom 9.2 TKP 6 – Hutnené asfaltové zmesi, vydaného Ministerstvom dopravy a výstavby SR <https://www.ssc.sk/files/documents/technicke-predpisy/tkp/tkp_06_2017.pdf>). Osoba/y kupujúceho zodpovedná/é za objednávanie predmetu zákazky uplatní/ia pri výbere hospodárskeho subjektu (dodávateľa), ktorý bude plniť jednotlivú (čiastkovú) zákazku, uvedené pravidlo ako prvé v poradí. Zohľadní pritom informácie predložené v rámci ponuky hospodárskeho subjektu (dodávateľa) týkajúce sa presnej adresy výrobne/ obaľovacieho centra, resp. jeho GPS súradnice (Príloha č. 2 tejto Zmluvy). Pri výpočte vzdialenosti (v km, ako aj v minútach), bude kupujúci vychádzať z aplikácie Google Maps, pričom vyberie najkratšiu/ resp. najrýchlejšiu možnosť.

2.Po uplatnení pravidla uvedeného v bode 1. tohto článku Zmluvy, osoba/y kupujúceho zodpovedná/é za objednávanie predmetu zákazky určí/ia hospodársky subjekt (dodávateľa), ktorý bude plniť jednotlivú (čiastkovú) zákazku/ objednávku, a to na základe kritéria najnižšej ceny (najnižších celkových nákladov), ktoré vypočíta pomocou nasledovného vzorca:

**Ncelk = VZD1 x knákl + CBZ8O/11O/16L x mBZ 8O/11O/16L + VZD3 x knákl x PPúsek + VZD2 x knákl**

pričom

**Ncelk** -celkové náklady verejného obstarávateľa (kupujúceho) súvisiace s čiastkovou zákazkou (objednávkou)

**knákl** - dopravné náklady (v EUR s DPH) na 1 vozidlo verejného obstarávateľa (kupujúceho) za prejdený 1 km. Uvedené náklady sú v sume 1,20 EUR s DPH

**VZD1** - vzdialenosť (v km) strediska verejného obstarávateľa (kupujúceho) od výrobne/ obaľovacieho centra uchádzača (dodávateľa)

**VZD2** - vzdialenosť (v km) miesta vysprávky (opravy) cesty od strediska verejného obstarávateľa (kupujúceho)

**VZD3** - vzdialenosť (v km) výrobne/ obaľovacieho centra uchádzača (dodávateľa) od miesta vysprávky (opravy) cesty

**CBZ8O/11O/16L** - cena za 1 tonu bitúmenovej zmesi typu AC 8 O; II 50/70, AC 11 O; II 50/70 alebo AC 16 L; II 50/70 (v EUR s DPH) dodávateľa

**mBZ 8O/11O/16L** – požadované množstvo jednotlivých typov bitúmenových zmesí (AC 8 O, AC 11 O alebo AC 16 L) v tonách

**PPúsek** – prepokladaný počet prejdení úseku z výrobne/ obaľovacieho centra uchádzača (dodávateľa) na miesto vysprávky (opravy) cesty 1 vozidlom verejného obstarávateľa (kupujúceho)

V prípade využitia viacerých vozidiel verejného obstarávateľa (kupujúceho) v rámci jednotlivej (čiastkovej) zákazky/ objednávky, bude uvedený výpočet použitý opakovane pre každé vozidlo. Súčtom celkových nákladov kupujúceho (Ncelk) za jednotlivé vozidlá, bude určený hospodársky subjekt (dodávateľ) predmetnej čiastkovej zákazky (objednávky).

3.Kupujúci sa zaväzuje vždy po ukončení štvrťroku (3 mesiacov plnenia rámcovej zmluvy), zverejniť do 30 dní na svojom webovom sídle v sekcii verejné obstarávanie, súhrnnú správu o zadávaní zákaziek v rámci rámcovej zmluvy, ktorá bude obsahovať minimálne nasledovné údaje:

* mesiac zadania konkrétnej zákazky,
* dodávateľ konkrétnej zákazky,
* odobraté množstvo,
* identifikácia miesta výkonu prác.

**IX**

**Využitie subdodávateľov**

1. Predávajúci predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.

2. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je zhotoviteľ povinný oznámiť Kupujúcemu akúkoľvek zmenu údajov o novom subdodávateľovi.

3. V prípade porušenia ktorejkoľvek z povinností týkajúcej sa subdodávateľov alebo ich zmeny má Kupujúci právo odstúpiť od Zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**X**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva má 10 strán a je vyhotovená v ......... rovnopisoch, pre objednávateľa v dvoch vyhotoveniach (rovnopisoch), pre každého dodávateľa v dvoch vyhotoveniach (rovnopisoch).
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy. Kupujúci je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Tovaru v lehotách podľa platných predpisov. Predávajúci je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto Zmluvy 10 rokov od ich úhrady.
5. Pokiaľ Predávajúci preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 33 ods. 2 a § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
6. Zmluvné strany sa dohodli, že vylučujú aplikáciu ust. § 374 Obchodného zákonníka.
7. Predávajúci vyhlasuje, že súhlasí s podmienkami verejného obstarávania určenými Kupujúcim. Predávajúci nie je oprávnený požadovať od Kupujúceho úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Predávajúci prehlasuje a potvrdzuje, že všetky námietky alebo nedostatky v zadaní a podkladoch Kupujúceho Predávajúci namietal alebo oznámil Kupujúcemu pred podaním svojej ponuky.
8. Kupujúci si vyhradzuje právo vyhlasovať alebo nadobúdať tovary, služby alebo práce prostredníctvom už existujúcich, prebiehajúcich alebo novo vyhlásených verejných obstarávaní s rovnakým alebo podobným predmetom zákazky počas platnosti tejto Zmluvy.
9. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
10. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
11. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
12. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
13. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
14. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
15. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd.
16. **Neoddeliteľnou súčasťou tejto Zmluvy sú:**

Príloha č. 1 – Cenník jednotlivých typov bitúmenových zmesí dodávateľov

Príloha č. 2 - Informácia o presnom umiestnení výrobne (výrobní)/ obaľovacieho centra (obaľovacích centier) jednotlivých dodávateľov

Príloha č. 3 – Zoznam subdodávateľov

Príloha č. 4 – Zodpovedné osoby kupujúceho a predávajúceho č. 1 až č. n

Príloha č. 5 – Opis predmetu zákazky

V ......................dňa................................ V Banskej Bystrici, dňa...........................

Za predávajúceho č. 1: Za Kupujúceho:

................................................................. .............................................................

 Mgr. Ján Havran,

 predseda predstavenstva

 Banskobystrickej regionálnej správy ciest,

a.s.

predávajúceho č. n

.....................................................

Mgr. Nikoleta Oktavcová,

podpredseda predstavenstva

.................................................................. Banskobystrickej regionálnej správy ciest, a.s.